Quia Jacobus Aisant, tunc prepositus Autissiodorensis inventus fuit culpabilis delicto commisso contra quosdam clericos Autissiodorenses, super quo conquesti fuerant decanus et capitulum Autissiodorense: Ordinatum extitit in dicto parlemento quod faciet quatuor processiones, primam in Ramis Palmarum, secundam ad Ascensionem, tertiam ad Trinitatem, et quartam in festo S. Stephani solemniter et reddet capitulo centum libras Turonenses.